L'Ajuntament de Paterna s'il·lumina de morat en el Dia Mundial del Lupus
09/05/2017

# L'Ajuntament de Paterna s'il·lumina de morat en el Dia Mundial del Lupus

[![L'Ajuntament de Paterna s'il·lumina de morat en el Dia Mundial del Lupus](/images/noticias/2017/05/dia-lupus.jpg)](/images/noticias/2017/05/dia-lupus.jpg)

09.05.2017

A partir de les 20:45 hores la fatxada del consistori es tenyirà amb el color identificatiu de la malaltia com a mostra de solidaritat amb el col·lectiu de malalts i lese seues families

L'Ajuntament de Paterna, a través de la Regidoria de Protecció i Drets de la Ciutadania i en col·laboració amb la Concejalia de Dona i Polítiques d'Igualtat, se suma a la campanya de l'Associació Valenciana d'Afectats de Lupus Avalus, en la que també col·laboren els Ajuntaments de València i Alacant amb l'objectiu de donar visibilitat a la malaltia en el Dia Mundial del Lupus que se celebra demà 10 de maig.

Amb eixe propòsit, des de les 10 a les 14 hores, s'exposarà una taula informativa en la Plaça Enginyer Castells per a informar sobre la malaltia i els servicis i programes d'activitats que es duen a terme des d'Avalus.

A més a partir de les 20:45 hores, la fatxada de l'Ajuntament s'il·luminarà en morat, color identificatiu de la malaltia, com a mostra de solidaritat amb el col·lectiu de malalts i el seus familiars.

“Per mitjà de estes accions volem conscienciar a la ciutadania sobre esta patologia que afecta el 1 % de la població a Espanya i que només a la Comunitat Valenciana compta amb més de 5000 casos diagnosticats", ha indicat el regidor de de Protecció i Drets de la Ciutadania, Julio Fernández, que ha ressaltat la importància de "donar visibilitat a esta malaltia per a fomentar la investigació millorant el seu diagnòstic i tractament".

En eixe sentit, el regidor també ha volgut subratllar la rellevància de les associacions, "que de manera altruista treballen a favor dels afectats i els seus familiars a través d'activitats com a grups d'ajuda, teràpies de relaxació, conferències, jornades o xarrades de sensibilització ".

El lupus és una malaltia del sistema immunitari en què el mecanisme de defensa de l'organisme comença a atacar a òrgans del propi cos, i pot estar causat per factors genètics, hormonals o infeccions. Al voltant del 90% dels casos afecten dones, principalment d'entre 15 i 55 anys d'edat. Una vegada diagnosticats, els pacients necessiten supervisió mèdica constant i un tractament continuat per a debilitar els símptomes. No obstant això, amb el seguiment adequat, un percentatge elevat dels pacients amb lupus, són capaços de portar una vida normal.